wannaphong/clean_thaiwikipedia huggingface dataset:
# โสกราตีส
โสกราตีสราชบัณฑิตยสถาน, พจนานุกรมศัพท์ปรัชญา อังกฤษ-ไทย ฉบับราชบัณฑิตยสถาน, พิมพ์ครั้งที่ 4, 2548, หน้า 183 หรือ ซอกราแตส (, ; ; 4 มิถุนายน 470 ปีก่อนคริสตกาล — 7 พฤษภาคม 399 ปีก่อนคริสตกาล)Socrates. 1911 Encyclopaedia Britannica (1911) เป็นนักปราชญ์ของกรีกโบราณและเป็นชาวเมืองเอเธนส์ ซึ่งถือกันว่าเป็นผู้วางรากฐานของปรัชญาตะวันตก

 ประวัติ 
โสกราตีสเป็นบุคคลในประวัติศาสตร์ที่ไม่ได้มีผลงานการเขียนอะไร แต่ตัวตนและความคิดของเขายังคงอยู่ถึงปัจจุบันผ่านงานเขียนของบุคคลอย่าง อริสโตเติล (Aristotle) เพลโต (Plato) อริสโตฟานเนส (Aristophanes) หรือ ซีโนฟอน (Xenophon) นอกจากนั้นยังมีทั้งนักเขียน นักคิด และนักปราชญ์ที่เก็บเรื่องราวของโสกราตีส อย่างไรก็ตาม เราไม่สามารถรู้ว่าข้อมูลเรื่องเล่าถึงชีวิตของโสกราตีสนั้นจริงหรือเท็จได้อย่างแน่นอน

ตามธรรมเนียมโบราณ โสกราตีสนั้นเป็นลูกของโสโฟรนิกัส (Sophronicus) ผู้เป็นพ่อ และ แฟนาเรต (Phaenarete) ผู้เป็นแม่ โสกราตีสได้แต่งงานกับซานทิปป์ (Xanthippe) และมีลูกชายถึง 3 คน เมื่อเทียบกับสังคมสมัยนั้นซานทิปป์ถึงได้ว่าเป็นผู้หญิงอารมณ์ร้าย และโสกราตีสเองได้กล่าวว่าเพราะเขาสามารถใช้ชีวิตกับซานทิปป์ได้ เขาใช้ชีวิตกับมนุษย์คนใดก็ได้ เหมือนกับผู้ฝึกม้าที่สามารถทนกับม้าป่าได้ โสกราตีสได้เห็นและร่วมรบในสมรภูมิ และ ตามสิ่งที่เพลโตได้กล่าวว่า โสกราตีสได้รับเหรียญเกียรติยศสำหรับความกล้าหาญในสมรภูมิรบ

ข้อมูลทางประวัติศาสตร์ไม่กล่าวอย่างชัดเจนว่าโสกราตีสประกอบอาชีพใด ใน"ซิมโพเซียม" (Symposium) ซีโนฟอนกล่าวว่าโสกราตีสใช้ชีวิตกับการสนทนาปรัชญา โสกราตีสไม่น่าที่จะมีเงินมรดกจากครอบครัวเพราะบิดาของโสกราตีสเป็นเพียงศิลปิน และตามการบรรยายของพลาโต โสกราตีสไม่ได้รับเงินจากลูกศิษย์ อย่างไรก็ตามซีโนฟอนกล่าวใน "ซิมโพเซียม" ว่าโสกราตีสรับเงินจากลูกศิษย์ของเขา และอาริสโตฟานเนสก็เล่าว่าโสกราตีสได้เปิดโรงเรียนของตนเอง ข้อสันนิษฐานอีกอย่างหนึ่งที่เป็นไปได้ก็คือ โสกราตีสเลี้ยงชีพผ่านเพื่อนที่ร่ำรวยของเขา เช่น เอลซีไบเดส (Alcibiades)

 การไต่สวนและเสียชีวิต 
right|thumb|300px|การตายของโสกราตีส โดยฌัก-หลุยส์ ดาวีด ค.ศ. 1887
โสกราตีสใช้ชีวิตอยู่ในช่วงเวลาของการเปลี่ยนแปลงในอาณาจักรเอเธนส์ จากจุดสูงสุดของอาณาจักรเอเธนส์ถึงยุคเสื่อมภายหลังการพ่ายแพ้ให้กับกรุงสปาร์ตา (Sparta) มีบุคคลสามคนสำคัญที่ยุให้ศาลสาธารณะของกรุงเอเธนส์ไต่สวนโสกราตีส โดยกล่าวหาว่าโสกราตีสเป็นผู้ที่สร้างความเสื่อมศรัทธาในศาสนา และเยาวชนในกรุงเอเธนส์ เรื่องราวทั้งหมดนี้สามารถอธิบายได้ เมื่อนึกถึงสถานการณ์ในเมืองเอเธนส์ภายหลังการพ่ายแพ้ให้กับสปาร์ตานั้น ชาวเมืองเอเธนส์ ผู้ยังเชื่อถือในเทพเจ้าผู้ปกป้องเมืองต่าง ๆ มองว่าการพ่ายแพ้ของเอเธนส์เป็นเพราะเทพเจ้าเอเธนา (Athena) ผู้เป็นเทพปกครองเมืองเอเธนส์นั้นประสงค์จะลงโทษเมืองเอเธนส์เพราะผู้คนในเมืองเสื่อมศรัทธาในศาสนา การที่โสกราตีสตั้งคำถามและสนทนาเกี่ยวกับปรัชญาจึงเท่ากับเป็นการทรยศชาติ จากการไส่ร้ายป้ายสีของอีกฝ่ายที่พยายามรวบอำนาจโดยการติดสินบน ใช้อำนาจทางการเมือง และการปล่อยข่าวเท็จ ต่อการตัดสินด้วยการลงคะแนนของสภาเอเทนส์ว่าให้ประหารโสกราตีส(สมัยนั้นยังไม่มีระบบศาลไต่สวนหรือการสืบสวนคดี) ก่อนถึงการประหารเพลโตได้เข้าพบและได้ขอให้หนีไปกับเขาด้วยแผนที่วางไว้แล้วแต่โสกราตีสใด้บอกกับเพลโตว่า ฉันยอมตายได้แต่ฉันไม่อาจยอมให้ประชาธิปไตยตายเพื่อรักษาชีวิต เขาเต็มใจเข้าสู่การประหารโดยการดื่มยาพิษและเสียชีวิตในที่สุด
# บิสมาร์ก
บิสมาร์ค หรือ บิสมาร์ก  
 ออตโต ฟอน บิสมาร์ค เสนาบดีและรัฐบุรุษของ ปรัสเซีย-เยอรมนี 
 บิสมาร์ก เมืองหลวงของรัฐนอร์ทดาโคตา
 บิสมาร์ค (เรือรบ) (German battleship Bismarck) เรือรบของเยอรมนีในสงครามโลกครั้งที่ 2
 ทะเลบิสมาร์ก ทะเลทางตะวันตกเฉียงใต้ของมหาสมุทรแปซิฟิก
 กลุ่มเกาะบิสมาร์ก กลุ่มเกาะในมหาสมุทรแปซิฟิกตะวันตก ส่วนหนึ่งของปาปัวนิวกินี
 บิสมาร์ค วอลชไตน์ ตัวละครจากเรื่องโค้ด กีอัส
# ICD-10
บัญชีจำแนกทางสถิติระหว่างประเทศของโรคและปัญหาสุขภาพที่เกี่ยวข้อง ฉบับทบทวนครั้งที่ 10 (ICD-10) เป็นรหัสของโรคและอาการ อาการแสดง ความผิดปกติที่ตรวจพบ อาการนำ สภาพสังคม หรือสาเหตุภายนอกของการบาดเจ็บหรือโรค จัดทำขึ้นโดยองค์การอนามัยโลก รหัสได้ถูกจัดทำขึ้นแตกต่างกันถึง 155,000 รหัสและสามารถติดตามการวินิจฉัยและหัตถการใหม่ ๆ ดังจะเห็นจากรหัสที่เพิ่มขึ้นจากฉบับก่อนหน้า ICD-9 ที่มีอยู่เพียง 17,000 รหัส

งานจัดทำ ICD-10 เริ่มต้นขึ้นใน พ.ศ. 2526 และแล้วเสร็จใน พ.ศ. 2535WHO | International Classification of Diseases (ICD)

 รหัสรายการ 
ด้านล่างเป็นรหัสรายการ ICD-10

 บทที่ รหัส หัวข้อ 1 A00-B99 โรคติดเชื้อและโรคปรสิตบางโรค 2 C00-D48 เนื้องอก 3 D50-D89 โรคของเลือดและอวัยวะสร้างเลือดและความผิดปกติบางอย่างของกลไกภูมิคุ้มกัน 4 E00-E90 โรคของต่อมไร้ท่อ โภชนาการ และเมตะบอลิซึม 5 F00-F99 ความผิดปกติทางจิตและพฤติกรรม 6 G00-G99 โรคของระบบประสาท 7 H00-H59 โรคของตาและอวัยวะเคียงลูกตา 8 H60-H95 โรคของหูและปุ่มกระดูกกกหู 9 I00-I99 โรคของระบบไหลเวียนโลหิต 10 J00-J99 โรคของระบบหายใจ 11 K00-K93 โรคของระบบย่อยอาหาร 12 L00-L99 โรคของผิวหนังและเนื้อเยื่อใต้ผิวหนัง 13 M00-M99 โรคของระบบกล้ามเนื้อโครงร่าง และเนื้อเยื่อเกี่ยวพัน 14 N00-N99 โรคของระบบสืบพันธุ์และระบบปัสสาวะ 15 O00-O99 การตั้งครรภ์ การคลอด และระยะหลังคลอด 16 P00-P96 ภาวะบางอย่างที่เริ่มต้นในระยะปริกำเนิด 17 Q00-Q99 รูปผิดปกติแต่กำเนิด รูปพิการ และความผิดปกติของโครโมโซม 18 R00-R99 อาการ อาการแสดง และความผิดปกติที่พบจากการตรวจทางคลินิกและทางห้องปฏิบัติการ มิได้จำแนกไว้ที่ใด 19 S00-T98 การบาดเจ็บ การเป็นพิษ และผลสืบเนื่องบางอย่างจากสาเหตุภายนอก 20 V01-Y98 สาเหตุภายนอกของการเจ็บป่วยและการตาย 21 Z00-Z99 ปัจจัยที่มีผลต่อสถานะสุขภาพและการรับบริการสุขภาพ 22 U00-U99 รหัสเพื่อวัตถุประสงค์พิเศษ
# SAP
SAP เป็นอักษรย่อภาษาอังกฤษ สามารถหมายถึง
 เอสเอพี เอจี (SAP) บริษัทซอฟต์แวร์ของเยอรมนี และชื่อซอฟต์แวร์ของบริษัท
 SAP ERP
 SAP R/3
 เมืองซานตาพอลา (Santa Paula) รัฐแคลิฟอร์เนีย
# PS
PS, Ps, ps ฯลฯ อาจหมายถึง
 ในทางคอมพิวเตอร์และเทคโนโลยี
 อะโดบี โฟโตชอป โปรแกรมแต่งภาพ
 โพสต์สคริปต์ ภาษาโปรแกรม
 วินโดวส์เพาเวอร์เชลล์
 .ps โดเมนอินเทอร์เน็ตระดับบนสุดของปาเลสไตน์
 ในทางเกม
 เพลย์สเตชัน เครื่องเกมคอนโซล
 แฟนตาซีสตาร์ เกมชุดชนิดเล่นตามบทบาทโดยเซก้า
 แพลเนตไซด์ เกมออนไลน์โดยโซนี่
 ในทางเคมี
 ฟอสเฟติไดล์เซรีน (phosphatidylserine)
 พอลิสไตรีน (polystyrene) วัสดุทำพลาสติกและโฟม
 คลอโรพิคริน (chloropicrin) สารประกอบที่เป็นพิษรุนแรง
 โพซิตรอเนียม (positronium: Ps) ธาตุเคมีสมมติ
 ปัจฉิมลิขิต เนื้อความต่อท้ายในจดหมายเป็นต้น
 รหัสภาษา ISO 639 alpha-2 ของภาษาปาทาน (ps)
 รหัสประเทศ ISO 3166 ของปาเลสไตน์ (PS)
 รหัสสายการบิน IATA ของยูเครนอินเทอร์เนชันแนลแอร์ไลส์
 รหัสสายการบิน IATA เดิมของแปซิฟิกเซาท์เวสต์แอร์ไลส์ ปัจจุบันรวมกับยูเอสแอร์เวส์
 พีเพิลซอฟต์ ผู้ผลิตซอฟต์แวร์สำหรับองค์กร ซื้อกิจการโดยออราเคิล
 แรงม้า (Pferdestärke ในภาษาเยอรมัน)
 ธุรกิจแบบพีระมิด
 เลขานุการส่วนตัว
# พระราชนิพนธ์ในพระบาทสมเด็จพระมหาภูมิพลอดุลยเดชมหาราช บรมนาถบพิตร
พระราชนิพนธ์ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร

 หนังสือ 
 เมื่อข้าพเจ้าจากสยามสู่สวิสแลนด์, ๒๔๘๙
 นายอินทร์ ผู้ปิดทองหลังพระ (แปล), ๒๕๓๗
 ติโต (แปล), ๒๕๓๘
 พระมหาชนก, ๒๕๓๙
 พระมหาชนก ฉบับการ์ตูน, ๒๕๔๒
 เรื่องทองแดง, ๒๕๔๕
 เรื่องทองแดง ฉบับการ์ตูน, ๒๕๔๗

 เพลง 
+ เพลงในพระราชนิพนธ์ที่ชื่อเพลงSong Nameทำนองเนื้อร้อง Lyric1 แสงเทียนCandlelight Blues   2 ยามเย็น Love at Sundown   3 สายฝน Falling Rain   4 ใกล้รุ่ง  Near Dawn   5 ชะตาชีวิต H.M. Blues   6 ดวงใจกับความรัก Never Mind the Hungry Men's Blues   7 มาร์ชราชวัลลภ Royal Guard March   8 อาทิตย์อับแสง Blue Day   9 เทวาพาคู่ฝัน Drean of Love Dream of You   10 คำหวาน Sweet Words   11 มหาจุฬาลงกรณ์ Maha Chulalongkorn   12 แก้วตาขวัญใจ Lovelight in My Heart   13 พรปีใหม่    14 รักคืนเรือน Love Over Again   15 ยามค่ำ Twilight   16 ยิ้มสู้ Smiles   17 มาร์ชธงไชยเฉลิมพล The Colours March    18 เมื่อโสมส่อง  Never Dream   19 ลมหนาว Love in Spring   20 ศุกร์สัญลักษณ์ Friday Night Rag    21  Oh I say     22  Can't You Ever See    23  Lay Kram Goes Dixie    24 ค่ำแล้ว Lullaby    25 สายลม     26 ไกลกังวล,  เกิดเป็นไทยตายเพื่อไทย When   27 แสงเดือน Magic Beams    28 ฝัน, เพลินภูพิงค์ Somewhere Somehow    29 มาร์ชราชนาวิกโยธิน Royal Marines March    30 ภิรมย์รัก A Love Story    31  Nature Waltz   32  The Hunter   33  Kinari Waltz   34 แผ่นดินของเรา Alexandra   35 พระมหามงคล     36 ยูงทอง    37 ในดวงใจนิรันดร์ Still on My Mind    38 เตือนใจ Old Fashioned Melody   39 ไร้เดือน,ไร้จันทร์ No Moon   40 เกาะในฝัน Dream Island   41 แว่ว Echo  42 เกษตรศาสตร์    43 ความฝันอันสูงสุด The Impossible Dream   44 เราสู้    45 เรา-เหล่าราบ ๒๑ We-Infantry Regiment 21   46  Blues for Uthit   47 รัก    48 เมนูไข่
# อาราส บาสเคาสคาส
อาราส บาสเคาสคาส (Aras Baskauskas)คือ ผู้เข้าแข่งขันในรายการ เซอร์ไวเวอร์ ปานามาและเป็นผู้ชนะในฤดูกาลนี้โดยเอาชนะ แดเนียลล์ ดิโลเรนโซมาได้ 5-2 เสียง หลังจากมีการรวมเผ่า เขา และ เทอร์รี ดีทซ์ต่อสู้ในการแข่งขันมาโดยตลอดและเขาเป็นผู้เข้าแข่งขันคนแรกที่ขัดขวางการชนะสิทธิคุ้มกันของเทอร์รีครั้งที่ 6 หลังจากชนะติดต่อกัน 5 ครั้งได้สำเร็จ แข่งในฤดูกาลปานามาตอนอายุ 24 ปี อาราสเป็นผู้ฝึกสอนโยคะ

ปัจจุบัน อาราส บาสเคาสคาส กลับมาแข่งขันรายการ เซอร์ไวเวอร์ บลัด ปะทะ วอเตอร์ อีกครั้ง ในครั้งนี้เค้ามาพร้อมกับพี่ชาย ไวทาส บาสเคาสคาส

  ประวัติ 
อาราสศึกษาและได้รับปริญญาบัตรจาก มหาวิทยาลัยรัฐของแคลิฟอร์เนีย เอิรไวน์ ทางด้านศิลปะสาขาปรัชญาในปี พ.ศ. 2546 นอกจากนั้นเขายังถูกขนานนามว่าเป็น บัณฑิตที่มีคุณสมบัติครบถ้วนมากที่สุด ลงหนังสือพิมพ์ของมหาวิทยาลัย
อาราสเรียนต่อที่ ยูซี เอิรไวน์ เกี่ยวกับการศึกษาบริหารจัดการและได้รับปริญญาโทสาขาธุรกิจการจัดการจากที่นั่นมา

สิ่งที่เขาภาคภูมิใจมากที่สุดคือ การที่เขาเป็นนักเรียนคนเดียวที่ได้เข้าการแข่งขันบาสเก็ตบอลเอ็นซีเอเอ ประเภทชาย ขณะที่กำลังเรียนอยู่ในโปรแกรม เอมบีเอ  อาราสเป็นอดีตนักกีฬาบาสเก็ตบอลมืออาชีพ เคยมีโอกาสแข่งขันข้ามประเทศในลิทัวเนีย  

หลังจากที่ลาวงการ อาราสย้ายไปเมืองเคปทาวน์ ประเทศแอฟริกาใต้ เพื่อเปิดสตูดิโอสอนโยคะที่นั่น  ปัจจุบันเขาทำงานเป็นผู้ฝึกสอนโยคะที่ ซานตา โมนิกา รัฐแคลิฟอร์เนีย

งานอดิเรกของเขา คือ การทำสมาธิ เล่นกอล์ฟ และ เล่นเซิร์ฟ 
เขาอธิบายตัวเองว่าเป็นคน ออกสังคม เห็นอกเห็นใจ และปราดเปรื่อง
ปัจจุบันอาราสยังโสดอยู่ และอาศัยอยู่ที่ ซานตา โมนิกา รัฐแคลิฟอร์เนีย
เขาเกิดวันที่ 26 กันยายน พ.ศ. 2524 ราศีตุลย์ ปีระกา

ของที่ชื่นชอบ
 สี: ฟ้า
 กลิ่น: ลาเวนเดอร์
 ดอกไม้: กล้วยไม้ 
 เกมส์กระดาน: พาร์ชีซี
 วิดีโอเกมส์: วอร์คลาฟต์ 2
 กีฬา: บาสเก็ตบอล, ฟุตบอล, กอล์ฟ,อเมริกันฟุตบอล,วิฟเฟิลบอล
 ทีมกีฬาที่โปรด: ยูซี เอิรไวน์ แอนเทียเทอร์ส
 กิจกรรมกลางแจ้ง: เล่นเซิร์ฟ, จักรยานภูเขา
 รายการทีวีโปรด: ไม่มี
 ภาพยนตร์: สปริง ซัมเมอร์ ฟอร์ วินเทอร์ แอนด์ สปริง, เดอะ บิ๊ก เลบาวสกี้
 ดาราชาย: จอห์น คูแซค, ดัสติน ฮอฟฟ์แมน
 ดาราหญิง: ไม่มี
 ดนตรี: แจ็ค จอห์นสัน, คริชนา แดช, นอราห์ โจนส์, ไมลส์ แดวิส
 นิตยสาร: ไตรซีเคิล
 หนังสือ: เดอะ วิสดอม ออฟ อินซีเคียวริตี้, อลัน วัตส์, คริชนาเมอร์ติ, โอโช
 ธัญพืช: แทรเดอร์ โจส์ กราโนลา
 ผลไม้:กล้วย
 อาหารว่าง: แฮฟ อะ ชิปส์
 คุกกี้: โอ๊ตมีล ลูกเกด
 ขนม: สนิคเกอร์ส
 เครื่องดื่มแอลกอฮอล์:ไม่ชอบ
 เครื่องดื่มไม่มีแอลกอฮอล์: น้ำส้มคั้นสดๆ

 บทบาทในรายการ 
เซอร์ไวเวอร์ ปานามา
เผ่าที่อยู่: วิเวรอส , คาซาย่า , จีทาโนส
ชัยชนะร่วมกับเผ่า: 4 ใน 6 ครั้ง
ชัยชนะส่วนตัว: 1 ใน 7 ครั้ง
จำนวนครั้งที่ไปสภาเผ่า: 10 ครั้ง
ผลโหวตทั้งหมด: 9 เสียง
สาเหตุที่ออก: ผู้ชนะเซอร์ไวเวอร์ปานามา
เซอร์ไวเวอร์ บลัด ปะทะ วอเตอร์
เผ่าที่อยู่: กาแลง , ทาดานา , คาซามา
ชัยชนะร่วมกับเผ่า: 6 ใน 7 ครั้ง
ชัยชนะส่วนตัว: 0 ครั้ง
จำนวนครั้งที่ไปสภาเผ่า: 2 ครั้ง
ผลโหวตทั้งหมด: 7 เสียง
สาเหตุที่ออก: ถูกโหวตออกคนที่ 10 - วันที่ 21 , แพ้ดวลคนที่ 9 ลูกขุนคนที่ 1 - วันที่ 25
# บัญชีจำแนกทางสถิติระหว่างประเทศของโรคและปัญหาสุขภาพที่เกี่ยวข้อง
บัญชีจำแนกทางสถิติระหว่างประเทศของโรคและปัญหาสุขภาพที่เกี่ยวข้อง (International Statistical Classification of Diseases and Related Health Problems มีชื่อย่อว่า ICD) เป็นรายละเอียดของโรคและการบาดเจ็บต่าง ๆ จัดพิมพ์เผยแผ่โดย องค์การอนามัยโลก และใช้ข้อมูลเป็นสถิติพยาธิภาวะและอัตราตาย จากทั่วโลก มีการแก้ไขปรับปรุงเป็นช่วง ๆ ปัจจุบันได้ทำการจัดพิมพ์ครั้งที่ 11 แล้ว โรคหรือกลุ่มของโรคที่มีความสัมพันธ์กันจะอธิบายด้วยการวินิจฉัยและมีรหัสกำหนดให้เป็นการเฉพาะตั้งแต่ 4-6 หลัก โดยหลักแรกในหมวดที่ 1-9 จะใช้ตัวเลข 1-9 เมื่อเข้าสู่หมวดที่ 10-26 จะใช้เป็นอักษร A-S นอกจากนี้ หมวด V คือSupplementary section for functioning assessment และหมวด X คือ External Cause แล้วจากนั้นจะแยกออกเป็นหมวดหมู่ในหลักถัดไป
# พิพิธภัณฑสถานแห่งชาติ เจ้าสามพระยา
พิพิธภัณฑสถานแห่งชาติ เจ้าสามพระยา เป็นพิพิธภัณฑสถานแห่งชาติ ในจังหวัดพระนครศรีอยุธยา ตั้งอยู่ที่ตำบลประตูชัย ถนนปรีดีพนมยงค์ ตรงข้ามกับมหาวิทยาลัยราชภัฏพระนครศรีอยุธยา 

พิพิธภัณฑสถานแห่งชาติ เจ้าสามพระยา นับเป็นพิพิธภัณฑสถานแห่งชาติ แห่งแรกของไทยที่มีรูปแบบการจัดแสดงแบบใหม่คือ นำโบราณวัตถุมาจัดแสดงจำนวนไม่มากจนเกินไปและใช้แสงสีมาทำให้การนำเสนอดูน่าสนใจ

 ประวัติ 
พิพิธภัณฑสถานแห่งชาติ เจ้าสามพระยา สร้างขึ้นเนื่องในโอกาสที่พระบาทสมเด็จพระมหาภูมิพลอดุลยเดชมหาราช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินทอดพระเนตรโบราณวัตถุที่พบจากกรุพระปรางค์ วัดราชบูรณะ จังหวัดพระนครศรีอยุธยา เมื่อวันที่ 23 พฤศจิกายน พ.ศ. 2500 มีพระราชปรารภกับรัฐมนตรีกระทรวงศึกษาธิการ และอธิบดีกรมศิลปากรในสมัยนั้นว่า “โบราณวัตถุ และศิลปวัตถุที่พบในกรุพระปรางค์วัดราชบูรณะนี้ สมควรจะได้มีพิพิธภัณฑสถานเก็บรักษา และตั้งแสดงให้ประชาชนในจังหวัดพระนครศรีอยุธยานี้ หาควรนำไปเก็บรักษา และตั้งแสดง ณ ที่อื่นไม่”  

ด้วยเหตุนี้ กรมศิลปากรจึงได้สร้าง พิพิธภัณฑสถานแห่งชาติ เจ้าสามพระยา ขึ้นเพื่อเก็บรักษาจัดแสดงโบราณวัตถุที่พบจากกรุพระปรางค์วัดราชบูรณะ และโบราณวัตถุพบในจังหวัดพระนครศรีอยุธยา โดยใช้เงินบริจาคจากประชาชนและผู้บริจาคได้รับพระพิมพ์ที่พบจากกรุพระปรางค์วัดราชบูรณะเป็นการสมนาคุณ  

ทั้งนี้ พระบาทสมเด็จพระมหาภูมิพลอดุลยเดชมหาราช บรมนาถบพิตรทรงพระกรุณาโปรดเกล้าฯ ให้อัญเชิญพระนามสมเด็จพระบรมราชาธิราชที่ 2 (เจ้าสามพระยา) ผู้ทรงสร้างพระปรางค์วัดราชบูรณะเป็นนามพิพิธภัณฑ์ และเมื่อสร้างเสร็จแล้วพระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินทรงเปิดพิพิธภัณฑสถานแห่งชาติ เมื่อวันที่ 26 ธันวาคม พ.ศ. 2504

โบราณวัตถุที่สำคัญ อาทิ พระแสงดาบทองคำ ขนาด ยาว 115 ซม. กว้าง 5.5 สมัยอยุธยา ได้จากกรุพระปรางค์วัดราชบูรณะ พระเต้าทักษิโณทกทองคำ ขนาดเส้นผ่าศูนย์กลาง 2.7 ซม. สูง 18.5 ซม. สมัยอยุธยา ได้จากกรุพระปรางค์วัดราชบูรณะ ช้างทรงเครื่องทองคำ ขนาด ยาว 15.5 ซม. สูง 12 ซม. สมัยอยุธยา ได้จากกรุพระปรางค์วัดราชบูรณะ 

นอกจากนี้จัดแสดงในลักษณะของพิพิธภัณฑ์ที่อยู่ในแหล่งอนุสรณ์สถาน คือ จัดแสดงโบราณวัตถุ ศิลปวัตถุที่พบในจังหวัดพระนครศรีอยุธยา และจากการขุดแต่งบูรณะโบราณสถาน ซึ่งจัดแสดง 3 อาคาร ซึ่งได้จัดแสดง เครื่องปั้นดินเผา และเครื่องถ้วย เงินตรา จัดแสดงศิลปะโบราณวัตถุที่พบในประเทศไทยตั้งแต่สมัยทวารวดี ศรีวิชัย ลพบุรี เชียงแสน สุโขทัย อู่ทอง อยุธยา รัตนโกสินทร์ เพื่อใช้ในการศึกษาเปรียบเทียบ ฯลฯ 

การให้บริการ 1.ให้บริการบรรยายนำชมแก่ สถานศึกษา โรงเรียน สถาบันต่างๆ ทั้งในและนอกสถานที่ 2.ให้บริการจำหน่ายหนังสือ โปสการ์ด สิ่งพิมพ์ และของที่ระลึก เวลาทำการ 9.00-16.30 น. เปิดให้เข้าชมวันอังคารถึงวันอาทิตย์  หยุดวันจันทร์ ไม่เว้นหยุดราชการและวันหยุดนักขัตฤกษ์ 

ค่าธรรมเนียม ชาวไทย 30 บาท ชาวต่างประเทศ 150 บาท สอบถามรายละเอียดเพิ่มเติมได้ที่ พิพิธภัณฑสถานแห่งชาติ เจ้าสามพระยา ถนนโรจนะ อำเภอพระนครศรีอยุธยา จังหวัดพระนครศรีอยุธยา 13000 โทรศัพท์ : 0-3524-1587 แฟกซ์ 0-3524-4570

 การเข้าชม 
 เปิดให้เข้าชมทุกวันอังคารถึงวันอาทิตย์ หยุดวันจันทร์  ไม่เว้นวันหยุดราชการและวันนักขัตฤกษ์ ตั้งแต่เวลา 09.00-16.30 น.
 หมายเลขโทรศัพท์ 035 241587
 หมายเลขโทรสาร 035 244570

แหล่งข้อมูลอื่น

 เพจเฟซบุ๊กของพิพิธภัณฑสถานแห่งชาติ เจ้าสามพระยา
# ตระกูลชุดแบบอักษร
ใน HTML และ XHTML ได้ใช้ font face หรือ font family เป็นตัวกำหนด รูปแบบตัวอักษร

การกำหนดรูปแบบตัวอักษรในการเขียนรหัส HTML จำเป็นต้องใช้ Element Font, หรือใช้ Cascading Style Sheets (CSS).  ตัวอย่างแบบ HTML ในการกำหนดตัวอักษร:

 <p><font face="times, serif">Sample text.</font></p>

ตัวอย่างการใช้ CSS:

 <p style="font-family: times, serif">Sample text.</p>

รูปแบบตัวอักษรนั้นจะถูกกำหนดตามรายชื่อตัวอักษรที่ปรากฏ หรือไม่ปรากฏบนคอมพิวเตอร์  แต่อย่างไรก็ตามมี 5 รูปแบบอักษรพื้นฐานที่มีใช้ในคอมพิวเตอร์ทั่วไป สามารถนำมาใช้ในทั้ง HTML และ CSS ซึ่งขึ้นอยู่กับการตั้งค่าในเบราว์เซอร์ว่าจะใช้แบบอักษรอะไรสำหรับแสดง :

Serif:The quick brown fox jumps over the lazy dog.Sans-serif: The quick brown fox jumps over the lazy dog.Cursive:The quick brown fox jumps over the lazy dog.Fantasy:The quick brown fox jumps over the lazy dog.Monospace: The quick brown fox jumps over the lazy dog.

(ใน Windows API, มีแบบอักษร Roman, Swiss, Script, Decorative, และ Modern อยู่แล้ว).

อย่างไรก็ตาม คุณไม่สามารถคาดเดาได้ว่าแบบอักษรบนเครื่องคุณ จะมีอยู่บนเครื่องคนอื่นๆ ด้วย หรือบางทีมันอาจแสดงต่างออกไป ลองดูตารางด้านล่าง ว่าเบราว์เซอร์ของคุณแสดงผลออกมาเป็นเช่นไร:

Times:The quick brown fox jumps over the lazy dog.Roman:The quick brown fox jumps over the lazy dog.Garamond: The quick brown fox jumps over the lazy dog.Palatino: The quick brown fox jumps over the lazy dog.Antiqua: The quick brown fox jumps over the lazy dog.Minion: The quick brown fox jumps over the lazy dog.Helvetica: The quick brown fox jumps over the lazy dog.Swiss: The quick brown fox jumps over the lazy dog.Impact:The quick brown fox jumps over the lazy dog.Script:The quick brown fox jumps over the lazy dog.Decorative:The quick brown fox jumps over the lazy dog.Blackletter:The quick brown fox jumps over the lazy dog.Fraktur:The quick brown fox jumps over the lazy dog.Modern:The quick brown fox jumps over the lazy dog.Courier:The quick brown fox jumps over the lazy dog.
# พรรคแรงงาน (สหราชอาณาจักร)
พรรคแรงงาน  เป็นพรรคการเมืองฝ่ายซ้ายกลางในสหราชอาณาจักร ซึ่งเป็นหนึ่งในสามพรรคการเมืองใหญ่ของประเทศ ก่อตั้งเมื่อวันที่ 27 กุมภาพันธ์ พ.ศ. 2443 (ค.ศ. 1900) ซึ่งเก่าแก่ที่สุดในสหราชอาณาจักร โดยเข้าควบรวมพรรคเสรีนิยมในช่วงต้นยุคปี พ.ศ. 2463 และได้จัดตั้งรัฐบาลเสียงข้างน้อยในสภาโดยมีแรมเซย์ แมคโดนัล เป็นนายกรัฐมนตรีในปี พ.ศ. 2467 และระหว่าง พ.ศ. 2472 - 2474 ต่อมาในช่วงสงครามโลกครั้งที่สอง พรรคได้ร่วมจัดตั้งรัฐบาลแห่งชาติในภาวะสงครามกับพรรคอนุรักษนิยมระหว่างปี พ.ศ. 2483 - 2488 ต่อมาจึงได้มีโอกาสจัดตั้งรัฐบาลเสียงข้างมากในสภาโดยมีเคลเมนต์ แอตต์ลี เป็นนายกรัฐมนตรี พรรคยังมีโอกาสได้เป็นรัฐบาลในช่วงปี พ.ศ. 2507 - 2513 ภายใต้นายกรัฐมนตรีเฮโรลด์ วิลสัน และช่วงปี พ.ศ. 2517 - 2522 ซึ่งในช่วงแรกภายใต้การนำของนายกรัฐมนตรีเฮโรลด์ วิลสัน ก่อนที่จะสืบต่อด้วยนายกรัฐมนตรีเจมส์ คัลลาฮาน

พรรคแรงงานได้มีโอกาสเป็นรัฐบาลในช่วงปี พ.ศ. 2540 - 2553 ภายใต้การนำของนายกรัฐมนตรีโทนี แบลร์ และนายกรัฐมนตรีกอร์ดอน บราวน์ เริ่มต้นในปี พ.ศ. 2540 ด้วยเสียงข้างมากในสภา 179 ที่นั่ง ก่อนจะลดลงมาที่ 169 ที่นั่งในปี พ.ศ. 2544 และ 66 ที่นั่งในปี พ.ศ. 2548 ในการเลือกตั้งทั่วไป พ.ศ. 2558 พรรคได้รับคะแนนเสียง 232 ที่นั่งในสภาและดำรงตำแหน่งเป็นฝ่ายค้าน พรรคแรงงานเป็นพรรคขนาดใหญ่ในเวลส์และได้รับเสียงมากในสมัชชาแห่งเวลส์และมีเสียงส่วนหนึ่งในรัฐสภาสกอตแลนด์ และยังมีสมาชิกของพรรค 13 คนได้รับเลือกเข้าเป็นสมาชิกรัฐสภายุโรป พรรคแรงงานยังเป็นสมาชิกของสมาคมพรรคสังคมนิยมสากลและพรรคสังคมนิยมยุโรปอีกด้วย 

ในปี พ.ศ. 2567 พรรคแรงงานโดยการนำของ เคียร์ สตาร์เมอร์ ชนะการเลือกตั้งในเดือนกรกฎาคมอย่างถล่มทลาย ส่งผลให้สตาร์เมอร์เป็นนายกรัฐมนตรีจากพรรคแรงงานคนแรกในรอบ 14 ปี
# เอ็นดอร์ฟิน (แก้ความกำกวม)
เอ็นดอร์ฟิน คำทับศัพท์จากภาษาอังกฤษ Endorphin สามารถหมายถึง
 เอ็นดอร์ฟิน สารภายในร่างกายมนุษย์ที่หลั่งออกมาเพื่อช่วยบรรเทาความเจ็บปวด
 เอ็นดอร์ฟิน (ซอฟต์แวร์) (endorphin) ซอฟต์แวร์สำหรับทำงานด้านแอนิเมชัน พัฒนาโดยบริษัทแนเชอรัลโมชัน (NaturalMotion)

หรือคำอ่านว่า
 เอ็นโดรฟิน (Endorphine) ชื่อวงดนตรีไทย
# แฟลช
แฟลช อาจหมายถึง
 แฟลช (อุปกรณ์ถ่ายภาพ) อุปกรณ์สร้างแสงจำลองเพื่อช่วยในการถ่ายภาพ
 อะโดบี แฟลช ซอฟต์แวร์สร้างแอนิเมชันสำหรับเว็บไซต์ ชื่อเดิมคือ แมโครมีเดีย แฟลช
 แฟลชไดรฟ์ อุปกรณ์คอมพิวเตอร์สำหรับเก็บข้อมูล
 หน่วยความจำแฟลช หน่วยเก็บข้อมูลถาวรของคอมพิวเตอร์
 แฟลช (หนังสือการ์ตูน) ตัวละครการ์ตูนซูเปอร์ฮีโรดีซีคอมิกส์
 เดอะ แฟลช วีรบุรุษเหนือแสง ภาพยนตร์ชุดทางโทรทัศน์อเมริกัน
แฟลซ อีลอสเด้ นักมวยสากลอาชีพระดับแชมเปียนโลกชาวฟิลิปปินส์
# อายะ ฮิซากาวะ
อายะ ฮิซากาวะ  เกิดวันที่ 12 พฤศจิกายน ค.ศ. 1968 เป็นนักพากย์หญิงชาวญี่ปุ่น เริ่มมีชื่อเสียงจากบทของโยโกะในเรื่องมาโมโนะฮันเตอร์ โยโกะ และมิซุโนะ อามิ ในเรื่องเซเลอร์มูน

 ผลงาน 

 แอนิเมชัน 
 แม่มดน้อยแซลลี่ (พ.ศ. 2532)  รับบทเป็น คาซึงาโนะ สุมิเระ
 ขุนพลน้อยเฮปอย (RPG Warrior Hepoy) รับบทเป็น มียะมียะ
 แครอล (CAROL) รับบทเป็น แครอล
 ไดตะลุยแดนเวทมนตร์ รับบทเป็น เจ้าหญิงเลโอน่า
 มาโมโนะฮันเตอร์ โยโกะ รับบทเป็น มาโนะ โยโกะ
 เซเลอร์มูน รับบทเป็น มิซุโนะ อามิ หรือ เซเลอร์เมอร์คิวรี่
 โอ้! เทพธิดา (Ah! My Goddess) รับบทเป็น สคัลด์
 อาโอโซระโชโจไต (801 TTS Airbats) รับบทเป็น ฮาเนดะ มิยูกิ
 ตำนานนักรบเกราะมังกร วิลล์กัสต์ (Kouryuu Densetsu Villgust) รับบทเป็น คริส
 มาร์มาเลดบอย รับบทเป็น ซูซูกิ อาริมิ
 เมจิกไนท์เรย์เอิร์ธ รับบทเป็น ตาต้า
 ไอดอลโปรเจกต์ รับบทเป็น เลย์ล่า บี ซิมมอนส์
 I・R・I・A ZEIRAM THE ANIMATION รับบทเป็น อีเรีย
 เด็งโนเซ็นไต วูกี้ส์ แองเจิ้ล รับบทเป็น วูกี้
 กันสมิธแคทส์ รับบทเป็น เบ็คกี้ ฟาร์ร่า
 อูเทนะ พลิกฟ้าตามหารัก รับบทเป็น คาโอรุ มิกิ
 ทูฮาร์ท รับบทเป็น โฮชินะ โทโมโกะ
 Battle Athletes Victory รับบทเป็น ยานางิดะ อิจิโนะ
 พาวเวอร์ดอลส์ โปรเจกต์อัลฟา รับบทเป็น ฮาร์ดี้ นิวแลนด์
 ไซเบอร์ฟอร์มูล่า SIN รับบทเป็น อายะ สแตนฟอร์ด
 จีโอบรีดเดอร์ส บริษัทนี้ผีไม่กล้ายุ่ง รับบทเป็น อุเมซากิ มากิ
 การ์ดแค็ปเตอร์ซากุระ รับบทเป็น เคโระจัง
 ไฮสคูลออร่าบัสเตอร์ รับบทเป็น นานาเซะ ซาเอโกะ
 อาร์ม หัตถ์เทพมืออสูร รับบทเป็น อลิส
 เบย์เบลด ลูกข่างทะยานฟ้า รับบทเป็น เร
 NOIR รับบทเป็น โคลเอ
 เอ็กซ์ พลังล้างโลก (ภาคทีวี) รับบทเป็น ฮิโนโตะ
 บ้านพักอลเวง (Love Hina) รับบทเป็น อามาร่า ซู
 12 อาณาจักรเทพยุทธ์ รับบทเป็น นาคาจิม่า โยโกะ
 เสน่ห์สาวข้าวปั้น รับบทเป็น โซมะ ยูกิ
 ราเซฟอน รับบทเป็น ชิโท ฮารุกะ
 เหนือฟ้าใต้พิภพข้าเจ๋ง รับบทเป็น นัตสึเมะ มายะ
 อาสึมังกะไดโอ, โรงเรียนป่วนนักเรียนเป๋อ รับบทเป็น คุโรซาว่า มินาโมะ
 ลัดฟ้าข้ามพิภพ รับบทเป็น เซริ (พี่สาวของอิโนริ)
 แอร์ (AIR) รับบทเป็น คามิโอะ ฮารุโกะ
 ปุนิปุนิ โปเอมี รับบทเป็น อาสึ นานาเซะ
 สาวน้อยจอมเวทย์ นาโนฮะ รับบทเป็น รินดี้ ฮาราวนด์
 คาริน แวมไพร์สาวจอมเปิ่น รับบทเป็น อุสึอิ ฟุมิโอะ (แม่ของเคนตะ)
 หมัดดาวเหนือ 2 รับบทเป็น พานหยูหลิง, คิตะโอจิ อายะ
 กินอิโระ โนะ โอลินซิส รับบทเป็น เซเลน่า
 ฮาร์ตแคชพรีเคียว! รับบทเป็น สึกิคาเงะ ยูริ (เคียวมูนไลท์)
 เทพพิทักษ์จอมยุ่ง เนียลโกะ รับบทเป็น โยริโกะ ยาซากะ
 เจ้าหญิงผู้เสียสละกับราชาอสูร รับบทเป็น คารูร่า

 เกม 
 แลงกริซเซอร์ 1&2 รับบทเป็น เจสสิก้า
 โซสึเกียว ~Graduation~ รับบทเป็น นาคาโมโต้ ชิซึกะ
 พรินเซสเมคเกอร์ 2 รับบทเป็น ลูกสาว
 เมงามิพาราไดส์ 2 รับบทเป็น พาสเทล
 ฟูอุน โกคู นินเด็น รับบทเป็น หงอคง
 ทรูเลิฟสตอรี่ รับบทเป็น ฮอนดะ โทโมโกะ
 ปริซึมคอร์ท รับบทเป็น โซดะ ริโอะ
 พาวเวอร์ดอลส์ 2 รับบทเป็น หวงกวางเม่ย
 โซลคาลิเบอร์ รับบทเป็น เซียงฮัว
 สตาร์โอเชี่ยน เซคันด์สตอรี่ รับบทเป็น เรน่า แลนฟอร์ด
 ซัมมอนไนท์ 3 รับบทเป็น อาร์ดีล่า
 อาร์คไนท์ รับบทเป็น Kjeragandr

 ภาพยนตร์ต่างประเทศ 
 Ultraman Powered (1993) พากย์เสียงของ จูลี่ ยังก์ (โรบิน ไบลลี่ย์)
 Léon (1994) พากย์เสียงของ มาทิลด้า (นาตาลี พอร์ตแมน)
 Calla, พลิกลิขิตฟ้า ค้นหาหัวใจ (1999) พากย์เสียงของ ซูจิน (คิมฮุนจู)
 Snow White (2001) พากย์เสียงของ สโนว์ไวท์ (คริสติน ครู้ก)

 งานเพลง 
 Kyasha
 Aya ~Toki wo Tsumuide~ 
 Fantasy
 Hi-Ka-Ri
 for you for me
 Marching Aya
 PORTRAIT
 wish
 Kore wa Kore de Arikana Nante...
 AYA HISAKAWA LIVE!! 1998
 Yakusoku
 decade
# จุก เบี้ยวสกุล
จุก เบี้ยวสกุล เป็นนามปากกาของ จุลศักดิ์ อมรเวช  เกิดวันที่ 9 มกราคม พ.ศ. 2485 เสียชีวิต  เป็นทั้งนักเขียนการ์ตูน และนักวาดนิยายภาพชาวไทยที่มีผลงานเป็นที่ยอมรับ และเป็นที่รู้จักกันเป็นอย่างดีในช่วงยุคสมัย พ.ศ. 2499 ถึง 2500กว่าๆ หนังสือพิมพ์มติชนรายวัน. ปีที่ 35 ฉบับที่ 12419. วันอาทิตย์ที่ 11 มีนาคม พ.ศ. 2555. หน้า 19

 ประวัติ 
จบการศึกษาชั้นมัธยมศึกษาจากโรงเรียนมัธยมบ้านสมเด็จเจ้าพระยา ซึ่งเป็นโรงเรียนในสังกัดวิทยาลัยครูบ้านสมเด็จเจ้าพระยา และต่อมาก็จบการศึกษาด้านศิลปะจากโรงเรียนเพาะช่าง จนมาได้งานเขียนนิยายภาพแนววีรบุรษเรื่อง จอมอภินิหาร ต่อจาก ชุมพร แก้วสาร ที่เสียชีวิตกะทันหัน แต่เขียนได้ไม่นานสำนักพิมพ์ก็ต้องหยุดติการตีพิมพ์เพราะขาดทุน ก่อนที่จะได้งานใหม่กับทาง สำนักพิมพ์ แพร่อักษร ด้วยงานนิยายภาพชุด เจ้าชายผมทอง ที่ประสบความสำเร็จแพร่หลายในยุคนั้น ก่อนจะเขีบนงานในแนวทางเดียวกัน เช่น   อัศวินดาบดำ,มังกรสามหัว ตามออกมา นอกจากนี้ จุก เบี้ยวสกุล ยังมีส่วนช่วยสนับสนุนบรรดานักเรียนเพาะช่าง ไปจนถึงนักวาดหน้าใหม่ๆในยุคนั้นให้แจ้งเกิดบนสายนิยายภาพ

ช่วงปี 2507-2509 ได้เริ่มต้นออกนิตยสารนิยายภาพที่จัดทำเอง เช่น การ์ตูนเพื่อนหนู และ ขวัญใจ แต่ไม่ประสบความสำเร็จ ก่อนจะย้ายไปทำงานเป็นฝ่ายศิลป์และเขียนนิยายภาพให้กับ นิตยสารมีชื่อในยุคนั้นเช่น จักรวาลรายสัปดาห์ มีผลงานอย่าง สาวน้อยอภินิหาร และ เพชรพระอุมา

 ผลงานเด่น 
เรื่องยาว
 เจ้าชายผมทอง
 มังกรสามหัว
 อัศวินดาบดำ 
 ขุนดาบเพชรตัดเพชร
 ผมทองคะนองศึก
 สาวน้อยอภินิหาร 
เพชรพระอุมาฉบับนิยายภาพ
 ล่าทรชน
 ผมชื่อเคน
 เลือดทมิฬ
 ยอดหญิงลมกรด
 ปอบผีฟ้า

แนวบันเทิงคดี
 "สมุนไพรให้คุณค่า" เล่ม 1 ถึง 4 (พิมพ์แล้ว 13 ครั้ง)

 เทวทัณฐ์,นิยายภาพคติธรรมใน นสพ.โลกวันนี้ ฉบับสุดสัปดาห์

 ผลงาน 
 พ.ศ. 2499 จอมอภินิหาร หรือ ซูเปอร์แมนไทย เขียนต่อจาก “หลังฉาก” (ชุมพร แก้วสาร) ซึ่งเสียชีวิตแล้ว
 พ.ศ. 2501 เจ้าชายผมทอง
 พ.ศ. 2503 มังกรสามหัว
 พ.ศ. 2503 อัศวินดาบดำ
 พ.ศ. 2507 เพื่อนหนู หนังสือการ์ตูนแนวครอบครัว
 พ.ศ. 2509 หนังสือการ์ตูนขวัญใจ
 พ.ศ. 2510 สาวน้อยอภินิหาร และเพชรพระอุมา
 พ.ศ. 2523 สมุนไพรให้คุณค่า ลงในนิตยสารเรื่องจริง รายสัปดาห์ นอกจากนี้ยังมีภาพปกการ์ตูนเล่มละบาทของสำนักพิมพ์บางกอกสาส์น
 พ.ศ. 2544 ตำนานการ์ตูนไทย ผลงานรวมบทความ “รากแก้วการ์ตูนไทย”
 พ.ศ. 2545 ภาพปก “สามเกลอ” พิมพ์ใหม่ของสำนักพิมพ์แสงดาว
 พ.ศ. 2547 ดำรงตำแหน่งนายกสมาคมการ์ตูนไทย
เขียนนิยายภาพคติธรรมใน นสพ.โลกวันนี้ ฉบับสุดสัปดาห์

 อ่านเพิ่มเติม 
 หนังสืองานศพ ของคุณจุก เบี้ยวสกุล (สแกนโดยคุณ Freeclub Bulceerf)